**ELŐTERJESZTÉS**

**A KÉPVISELŐ-TESTÜLET**

**2019. november 25-i rendes ülésére**

**Előterjesztés**

**A Budakörnyéki Önkormányzati Társulás**

 **Társulási Megállapodásának**

**11. számú módosításáról**

A napirendet tárgyaló ülés dátuma: 2019.11.25.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**: A Magyarország helyi önkormányzatairól szóló 2011. évi CLXXXIX. törvény

**3.Költségkihatások** és egyéb szükséges feltételeket, illetve megteremtésük javasolt forrásai:

Nincs

**4. Tényállás bemutatása:**

A Budakörnyéki Önkormányzati Társulás Társulási Megállapodásának és Szervezeti Működési Szabályzatának módosítására a 2019. évi önkormányzati választások eredménye, valamint a társulás ülésén elfogadott személyi döntések miatt van szükség. A Társulási Tanács a mai napon döntött a Társulás elnökének, alelnökének valamint a bizottságok elnökeinek és tagjainak személyéről, mely változásokat is át kell vezetni a Társulás irataiban.

A Társulási Megállapodás és a Szervezeti Működési Szabályzat a 2017.01.01-i KSH lakosságszámot tartalmazza.

A Magyarország helyi önkormányzatairól szóló 2011. évi CLXXXIX. törvény. 88. § (2) bekezdése alapján, a társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.

A Budakörnyéki Önkormányzati Társulás Társulási Tanácsa a Társulási Megállapodás módosítását a ../2019. (XI. 21.) BÖT határozatával fogadta el.

A Magyarország helyi önkormányzatairól szóló 2011. évi CLXXXIX. törvény. 88. § (2) bekezdése alapján, a társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.

Telki, 2019. november 21.

Deltai Károly

polgármester

**Határozati javaslat**

**Telki község**

**Képviselő-testülete**

**/2019 ( XI. .) számú**

**Önkormányzati határozat**

**A Budakörnyéki Önkormányzati Társulás Társulási Megállapodásának**

**11. számú módosításáról**

1. Telki község Önkormányzat Képviselő-testülete a Budakörnyéki Önkormányzati Társulás Társulási Megállapodás 11.számú módosítását a határozat 1. számú melléklete szerinti tartalommal, és egységes szerkezetben, a határozat 2. számú melléklete szerint elfogadja.
2. Telki község Önkormányzata Képviselő-testülete felhatalmazza a polgármestert, hogy az egységes szerkezetű Társulási Megállapodást aláírja.
3. Telki Község Önkormányzat Képviselő-testülete felkéri a polgármestert, hogy a döntésről a határozat megküldésével a Budakörnyéki Önkormányzati Társulást értesítse.

Határidő: azonnal

Felelős: Polgármester